
Mladinska komisija Planinske zveze Slovenije letos praznuje 70 let. Sedem desetletij povezovanja, ustvarjanja, izobraževanja, taborov, akcij, idej in predvsem mladih, ki so skozi mladinske odseke planinskih društev odkrivali svet gora. 
V soboto, 19. septembra 2026, se bo park Tivoli v Ljubljani za en dan spremenil v planinsko dogodivščino. Med 9.00 in 16.00 se bo na območju med Jakopičevim sprehajališčem in otroškim igriščem odvijal Gojzarfest — mladinski planinski festival, poln delavnic, izzivov, ustvarjanja, gibanja in druženja.
Na festivalu se boste lahko preizkusili na plezalni steni, spoznali osnove varne hoje v gorah, se podali na krajši orientacijski izziv, ustvarjali, raziskovali naravo in obiskali stojnice različnih planinskih, mladinskih, reševalnih in drugih organizacij. Skratka: dolgčas bo imel prost dan. 
Lepo vabljeni vsi mladi planinci, mladinski odseki, mentorji, družine in vsi, ki jih vsaj malo srbijo podplati, ko zaslišijo besedo »gore«. 
Po obisku Gojzarfesta se bomo peš odpravili na lažji pohod v neznano v okolici Ljubljane.
Odhod: spodnja avtobusna postaja Gornja Radgona ob 7.00, povratek v poznih popoldanskih urah. Čas prihoda bomo sporočili.
Oprema: oblačila primerna vremenu (dolgi in kratki rokavi, rezervna oblačila, kapa, zaščita pred soncem in dežjem), dnevnik Mladi planinec, pisalo, nekaj toaletnega papirja, hrana in pijača iz nahrbtnika. Vse stvari so naj zložene v polivinilasto vrečko.
Stroški prevoza: 15 € prvi otrok v družini, naslednji 10 €
Obvezna je članarina PZS za leto 2026. Prijave zbiramo do petka, 11. 9. 2026, oziroma do zapolnitve prostih mest na avtobusu. Informacije na 051 266 077. 
Ob prijavi se poravnajo stroški prevoza. Prijavnico in denar dajte v kuverto. Če prijavljeni ne gre na pohod ali se ne odjavi najmanj dva dni pred odhodom, društvo ne povrne celotnega plačila.
V primeru slabega vremena se prireditev, pohod odpove ali pa se spremeni cilj pohoda. 
Mentorica planinske skupine: Anita Mlinarič
……………………………………………………………………………………………
PRIJAVNICA, Gojzerfest 2026 – odrežite in vrnite
IME IN PRIIMEK otrok, ki se bodo udeležili pohoda:
 ___________________________________________________________________________
     TELEFON STARŠEV: ______________________________________
    PODPIS STARŠEV: ________________________________________

